Razgovor:Ujedinjeno Kraljevstvo

message: Poštovani suradnici, primjetio sam na nekim člancima da se umjesto naziva Ujedinjeno Kraljevstvo upotrebljava naziv Velika Britanija, ali to nije jednako! 
Velika Britanija je otok na kojem se nalaze savezne zemlje Engleska, Škotska i Wales, a na Irskom otoku se nalazi Republika Irska (Eire) i savezna zemlja Ujedinjenog Kraljevstva Sjeverna Irska. Dakle službeni naziv države je Ujedinjeno Kraljevstvo Velike Britanije (otoka na kojem se nalaze Engleska, Škotska i Wales) i Sjeverne Irske (savezne zemlje koja zauzima sjeveroistočni dio Irskog otoka). Ako napišete u tekstu: "Belfast se nalazi u Velikoj Britaniji." to neće imati smisla jer je Velika Britanija samo onaj otok na kojem se nalaze Engleska, Škotska i Wales, a ne i Sjeverna Irska, zato treba izbjegavati taj naziv u pisanju bilo kojeg članka gdje je potrebno spomenuti UK jer to nije jednako. 
Na primjer na stranici  je upotrebljena ova greška.
I još jedno - istina je da je pridjev od ove države "britanski" jer ne možemo reći "kraljevski" jer je to pridjev nastao od imeni "kralj", ne možemo ni "ujedinjeni" jer je to pridjev nastao od imenice "ujedinjenje", a ne možemo niti "ujedinjenokraljevski" jer nema smisla. Samo zato je pridjev "britanski".
 
Eto, molim suradnike da ubuduće izbjegavaju pisanje ove greške. :-)
BTW: na onom popisu država po veličini koji sam gore naveo tvrdi da je UK 76. država po veličini, a ovdje na članku piše 78.! Pripazite malo o točnosti informacija.
Pozdrav, IksDe (razgovor) 18:31, 21. veljače 2011. (CET)
replies: text: Točno je da je Velika Britanija otok, ali se u literaturi i medijima nerjetko koristi Velika Britanija za državu Ujedinjeno Kraljevstvo.

text: Kažeš: Pripazite malo o točnosti informacija., ko da pripazi? Suradnici Wikipedije na hrvatskom jeziku? Zar ti nisi suradnik? Što god je netočno treba(š) ispraviti jer nema svrhe sve netočnosti iznositi na stranicama za razgovor.--MAN_USK recider 18:47, 21. veljače 2011. (CET)
thread_title:  Ujedinjeno Kraljevstvo ≠ Velika Britanija! 

message: Potrebno je premjestiti stranicu u "Ujedinjeno Kraljevstvo Velike Britanije i Sjeverne Irske" jer je to službeni naziv države. -- Neven Lovrić (razgovor) 19:29, 6. lipnja 2013. (CEST)
thread_title:  Premjestiti stranicu u "Ujedinjeno Kraljevstvo Velike Britanije i Sjeverne Irske" 

message: Zna li netko zašto se od nedavno u službenim krugovima govori "Ujedinjena Kraljevina" umjesto "Ujedinjeno Kraljevstvo"? Npr. vidi na 
http://www.mvep.hr/hr/predstavnistva/dmkurh-u-svijetu/ujedinjena-kraljevina-velike-britanije-i-sjeverne-irske-london,89.html --Rprpr (razgovor) 23:10, 2. veljače 2020. (CET)
replies: text: Belgija, Danska, Nizozemska, Španjolska, Švedska itd. su kraljevine, društveno uređenje u kojem državom vlada kralj/ica, dok je kraljevstvo  općeniti pojam, kao kraljevstvo nebesko, pri čemu se odražava ujednačenost izričaja. Također, s engleskog se jezika kraljevina prevodi kao kingdom, dok se realm, korijen riječi real, od  latinske riječi rex (kralj) prevodi kao kraljevstvo. 141.138.35.8 13:39, 2. lipnja 2023. (CEST)
thread_title:  Ujedinjena Kraljevina Velike Britanije i Sjeverne Irske 

message: Službeno ime ove države na hrvatskom jeziku je Ujedinjena Kraljevina Hahonja (razgovor) 21:20, 8. rujna 2022. (CEST)
replies: text: Hahonja, jest u diplomaciji, no na Wikipediji koristimo ime Ujedinjeno Kraljevstvo zbog pravila WP:COMMONNAME. – Croxyz 💬  23:28, 8. rujna 2022. (CEST)
replies: text: :S obzirom na praksu uporabe naziva Ujedinjena kraljevina, a ne kraljevstvo, u svakodnemo govoru, kao i o općenitoj uporabi naziva kraljevina, što je sukladno https://en.wikipedia.org/wiki/WP:COMMONNAME , prikladni naziv je Ujedinjana kraljevina, a ne Ujedinjeno kraljevstvo. 141.138.35.8 13:43, 2. lipnja 2023. (CEST)
replies: text: ::Treba proći kroz hrvatske izvore i utvrditi učestalost jednoga i drugoga naziva za UK. Enciklopedije, udžbenici, novine, korpusi. Mislim da su svi oni na strani "U. kraljevstva" pa je to COMMONNAME. Ali kažem, treba točno provjeriti. ponor (razgovor) 14:22, 2. lipnja 2023. (CEST)
replies: text: :::Belgija, Danska, Nizozemska, Španjolska, Švedska itd. su kraljevine, a ne kraljevstva. Slijedom navedenog, logično je i primjerenije koristiti izraz Ujedinjena kraljevina. Glede COMMONNAME, uobičajeno se koristi naziv Amerika umjesto Sjedinjene Američke Države, ali se ipak koristi potonji naziv jer je službeno ime. Također, više se koristi Engleska za cjelokupni UK, iako u stvarnosti označava samo jednu administrativnu cjelinu, tj. zemlju, u UK.   141.138.36.4 22:53, 7. lipnja 2023. (CEST)
replies: text: ::::,  i ini, Hrvatski egzonimi navode: Lik imena s riječi »kraljevina« pojavljuje se samo u službenoj uporabi MVEP-a pa se prednost daje uvriježenomu imenu s riječi »kraljevstvo«. Uobičajena je uporaba kratice UK (genitiv UK-a). – Croxyz 💬  23:23, 7. lipnja 2023. (CEST)
replies: text: :::::U slučaju uvriježenog imena, prednost ima Britanija ili Velika Britanija. Nitko, osim opskurnih internetskih portala bez školovanih novinara i/ili lektora, ne koristi pojam UK. Stoga predlažem promjenu imena u Velika Britanija. 141.138.36.147 12:47, 25. prosinca 2023. (CET)
replies: text: ::::::Velika Britanija je otok, a ne država. Tom logikom (:en:Pars pro toto) bi trebali preimenovati članak o Bosni i Hercegovini u Bosnu, a članak o Osmanskom Carstvo u Turska (a o Osmanlijama u Turke). – Croxyz 💬  12:50, 25. prosinca 2023. (CET)
replies: text: :::::::Velika Britanija je i država i otok, te je ime koje se najčešće koristi u Hrvatskoj za Ujedinjenu Kraljevinu Velike Britanije i Sjeverne Irske. Ako se pozivate na https://en.wikipedia.org/wiki/WP:COMMONNAME, onda se istoga pridržavajte, a ne prizvoljno. Slobodno dokažite da je UK učestaliji pojam od VB, u suprotnom ime članka je definitivno pogrešno. Isto vrijedi i za Tajvan koji se koristi, a ne službenog naziva Republika Kina. 141.138.36.147 17:28, 25. prosinca 2023. (CET)
thread_title:  Ujedinjena Kraljevina 

message: Vidim da u članku piše da se UK sastoji od 4 "sastavne države". Umjesto toga bi trebalo pisati da se sastoji od 4 "zemlje" ili "sastavne zemlje" ili "krunske zemlje". Taj izraz je u skladu s hrvatskom tradicijom kao što možemo vidjeti iz članaka o Austro-Ugarskoj.—TheFlag (razgovor) 22:44, 14. kolovoza 2023. (CEST)
thread_title: Države ili zemlje